text: Hval strandet
  17 juli 2012 kl. 16.08
  Hvalstranding nord for Juelsminde sidst på eftermiddagen.
  En hval - formentlig en grindehval - er stranden tæt på kysten ved Sønderby lidt nord for Juelsminde. 
  Hvalen er i live, men det er uvist, om det er en ung hval, der er gået på grund ved et uheld, eller det er en gammel hval, der har lagt sig til at dø. 
  Det er meget sjældent, at grindehvaler forvilder sig ind i de indre danske farvande. 
  Masser af mennesker har i løbet af de seneste timer samlet sig på stranden for at se hvalen - også eksperter fra Naturstyrelsen er til stede.
  